钦定古今图书集成/明伦汇编/氏族典/第251卷 > 张五典
## 钦定古今图书集成/明伦汇编/氏族典/第251卷 > 张五典

按《山西通志：五典》，字和衷，沁水人。万历壬辰进士，授
行人。庚子始迁户部主事，管天津仓，迁员外，历郎中，
迁山东分巡济南道参议，壬子迁河南分守河南道
副使，乙卯迁山东参政，戊午迁河南按察使兼河北
道，庚申迁山东右布政使，辛酉迁太仆寺少卿，壬戌
迁南京大理寺卿。乙亥乞终养，升兵部尚书，卒，赠太
子太保，赐祭葬。